સેબીએ પાંચ વર્ષ અગાઉ રેગ્યુલર પ્લાનના સસ્તા વિકલ્પ તરીકે ડાયરેક્ટ પ્લાનની શરૂઆત કરી હતી. ડાયરેક્ટ પ્લાનમાં રોકાણકાર સીધું રોકાણ કરે છે જ્યારે રેગ્યુલર પ્લાનની ભલામણે એજન્ટો અથવા મધ્યસ્થીઓ દ્વારા કરવામાં આવી હોય છે. તેથી ડાયરેક્ટ પ્લાનમાં વિતરકનું કમિશન ચૂકવવાનું હોતું નથી અને નીચા ખર્ચે રોકાણ કરી શકાય છે. ઇક્વિટી ફંડમાં અપ ફ્રન્ટ કમિશન તથા એન્યુઅલ રિકરિંગ સહિત કુલ કમિશનનું પ્રમાણ 0.75 ટકાથી 1.25 ટકા વચ્ચે હોય છે. ડાયરેક્ટ અને રેગ્યુલર પ્લાન વચ્ચે ખર્ચનો તફાવત આદર્શ રીતે આટલો હોવો જોઈએ.